Jelčo ežeras

Jelčo ežeras () – ledyninis ežeras Čilėje, Los Lagoso regione, Palenos provincijoje, 46 km į pietus nuo Čaiteno. Ežerą supa Andų kalnai (telkšo 60 m aukštyje). Vanduo smaragdinio atspalvio. Telkšo ledyno suformuotame slėnyje. Kranto linija vingiuota, yra pusiasalių, salų. Ežero ilgis 29 km, plotis iki 6 km.

Į Jelčo ežerą iš Argentinos Alerseso nacionalinio parko ežeryno atiteka Futaleufu upė. Šiaurės vakaruose išteka Jelčo upė, įtekanti į Ramųjį vandenyną. Ežero baseino plotas – 11 158 km².R. Ziesler and G.D. Ardizzone. LAS AGUAS CONTINENTALES DE AMERICA LATINA/THE INLAND WATERS OF LATIN AMERICA, Fishery Information, Data and Statistics Service. Fisheries Department FAO, Rome.

Rytinis ežero krantas patenka į Pumalino Daglaso Tompkinso nacionalinį parką.

 Šaltiniai 

Kategorija:Čilės ežerai